KOMMISSIONENS FORORDNING (EF) Nr. 615/97 af 8. april 1997 om midlertidig tilladelse i henhold til forordning (EF) nr. 2200/96 til at indgå direkte kontrakter mellem producenter, der er tilsluttet producentorganisationer og virksomheder, som forarbejder frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 11, stk. 1, og

ud fra følgende betragtninger:

Ifølge artikel 11, stk. 1, litra c), nr. 3, fjerde led, i forordning (EF) nr. 2200/96 kan tilsluttede producenter, hvis producentorganisationen tillader det, på de af den fastsatte betingelser få tilladelse efter proceduren i artikel 46 i nævnte forordning til undtagelsesvis, i aftagende grad og som en overgangsforanstaltning indtil den 31. december 1999 at indgå direkte kontrakter med forarbejdningsvirksomhederne for visse produkter;

visse producenter, der er tilsluttet producentorganisationer, indgik inden anvendelsesdatoen for forordning (EF) nr. 2200/96 leveringskontrakter for bestemte produkter direkte med forarbejdningsvirksomhederne; de pågældende producenter bør derfor få tilladelse til at fortsætte denne praksis og indgå kontrakter med forarbejdningsvirksomhederne på betingelser, der fastlægges af producentorganisationerne, og under alle omstændigheder inden for bestemte procentsatser af de pågældende producenters afsættelige produktion;

undtagelsen bør anvendes i aftagende grad og i et tempo, der fastlægges fra begyndelsen;

producentorganisationerne kan for hvert produktionsår beslutte ikke at gøre brug af tilladelsen;

for at sikre en korrekt forvaltning af de producentorganisationer, der gør brug af denne tilladelse, bør medlemsstaten regelmæssigt underrette Kommissionen om de pågældende producentorganisationers situation og udvikling;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

1. Producentorganisationerne kan, på betingelser de fastlægger, give de af deres medlemmer, som for visse produkter indgik kontrakter direkte med forarbejdningsvirksomhederne inden datoen for anvendelse af forordning (EF) nr. 2200/96, tilladelse til at indgå sådanne kontrakter for produktionsårene 1997/98, 1998/99 og 1999/2000.

2. Den i stk. 1 nævnte tilladelse kan kun gives inden for følgende procentsatser af den produktion, der kan afsættes af hvert af medlemmerne:

Levering i produktionsåret 1997/98: 100 %

Levering i produktionsåret 1998/99: 60 %

Levering i produktionsåret 1999/2000: 30 %

3. Kontrakterne skal udløbe senest ved udgangen af produktionsåret 1999/2000.

Artikel 2

Medlemsstaterne sender senest den 30. september hvert år Kommissionen en rapport, jf. model i bilaget.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. april 1997.

På Kommissionens vegne

Franz FISCHLER

Medlem af Kommissionen

(1) EFT nr. L 297 af 21. 11. 1996, s. 1.

BILAG

>START GRAFIK>

PRODUCENTORGANISATIONER, HVIS MEDLEMMER KAN INDGÅ KONTRAKTER DIREKTE MED FORARBEJDNINGSVIRKSOMHEDERNE

>SLUT GRAFIK>